
****

**Evanjelická cirkev a.v. na Slovensku**

**Palisády 46, Bratislava**

**–––––––––––––––––––––––––––––––––––––––––––––––––––––––––––––––––––––––––**

„Spievajte Hospodinu novú pieseň, Jeho chválospev v zbore zbožných.“ Ž 149,1

**11. ročník celoslovenskej speváckej súťaže**

***DUCHOVNÁ PIESEŇ***

****

**PROPOZÍCIE SÚŤAŽE 2024/2025**

**Evanjelická cirkev augsburského vyznania na Slovensku,**

prostredníctvom Edukačno-misijného centrum ECAV v spolupráci so Školským výborom a Výborom cirkevnej hudby a hymnológie ECAV na Slovensku vyhlasuje v školskom roku 2024/2025 súťaž Duchovná pieseň / ďalej DP /. DP sa uskutoční v zmysle Organizačného poriadku Duchovná pieseň registrovaného na MŠVVŠ SR č. 2016-18289/42794:5-10H0.

**Cieľom súťaže** je zachovať a rozvíjať tradíciu duchovnej piesne, ktorá má dôležité miesto v našich modlitbách a náboženskom živote. Súťaž má za cieľ vytvoriť priestor na spoluprácu ale hlavne podporu deti s hudobným talentom v oblasti duchovného spevu a dať im možnosť rozvíjať svoj dar. Radi by sme s Božou pomocou inšpirovali účastníkov a divákov k hlbšiemu prežívaniu viery a zjednoteniu spoločenstva v spoločnej chvále a uctievaní Boha.

**Cieľové zameranie súťaže:** *Sólový spev*

**ORGANIZÁCIA a PODMIENKY SÚŤAŽE**

**predseda celoslovenskej odbornej poroty**

- ThDr. Jana Bosáková, PhD. [jana.bosakova@essmt.sk](mailto:jana.bosakova@essmt.sk) tel. 904929624

**predseda koordinačnej rady**

- Ing. Eva Trepáčová – tajomníčka Edukačno-misijného centra [tajomnicka-emc@ecav.sk](mailto:tajomnicka-emc@ecav.sk)

**Termín jednotlivých stupňov súťaže**

      1. kolo – seniorátne/školské:       **podľa uváženia seniorátu/školy najneskôr však 11.4.2025**

      2. kolo - celoslovenské:               **30. apríla 2025**

prezenčne na škole

Evanjelická spojená škola Martin, M. R. Štefánika 17

Biblická škola Martin

Riaditeľ: Mgr. Jozef Sopoliga

043/324 00 74 [www.essmt.sk](http://www.essmt.sk/)

**Súťažiaci sa delia do dvoch skupín**

1. deti a žiaci z cirkevných zborov, ktorí navštevujú náboženskú výchovu ev. a. v.

na štátnych a súkromných školách, ktorí sú víťazi v senioráte;

1. deti a žiaci z evanjelických škôl, ktorí zvíťazili v školskom kole;

**Kategórie účastníkov súťaže**

Materské školy do 6 rokov, resp. do nástupu do školy

1. kategória: od 6 do 8 rokov (teda od 1. ročníka základnej školy)
2. kategória: od 9 do 11 rokov
3. kategória: od 12 do 14 rokov
4. kategória: od 15 do 20 rokov

Rozhodujúci je vek súťažiaceho v deň konania seniorálneho a školského kola!

Do 1. kola súťaže sa prihlasujú záujemcovia v školách prostredníctvom učiteľov náboženstva v svojej škole, ktorí im povedia dátum aj miesto konania seniorátneho alebo školského kola.

Do 2. kola postupujú víťazi z 1. kola, teda tí ktorí obsadili prvé miesto za seniorát a prvé miesto za cirkevnú školu. Písomnú prihlášku (viď priložený formulár) odošlú jednotliví koordinátori do **15. apríla 2025** na adresu:

Evanjelická cirkev a. v. na Slovensku

Generálny biskupský úrad

Eva Trepáčová, tajomníčka EMC

Palisády 46

811 06 Bratislava

Email: [tajomnicka-emc@ecav.sk](mailto:tajomnicka-emc@ecav.sk) .

**Zoznam postupujúcich a prihlásených do 2. kola zverejní Edukačno-misijne centrum  ECAV v Bratislave na stránke www.ecav.sk do 21. apríla 2025.**

**Všeobecné pokyny**

**POVINNÉ PIESNE PRE JEDNOTLIVÉ KATEGÓRIE**

**MŠ kategória** 1. pieseň

Ľubovoľná detská kresťanská pieseň podľa vlastného výberu

**1. kategória:** 1. pieseň

ES – ľubovoľná pieseň z ES

2. pieseň

Detská kresťanská pieseň podľa vlastného výberu

**2. kategória:** 1. pieseň

ES – 386 Slnko spravodlivosti

1. pieseň

Kresťanská pieseň podľa vlastného výberu

**3. kategória:** 1. pieseň

ES – 462 K Tebe, Bože všemohúci, (bez hudobného sprievodu)

2. pieseň

ES - ľubovoľná pieseň

3. pieseň

Kresťanská pieseň podľa vlastného výberu

**4. kategória:** 1. pieseň

ES - 245 – Ó láska Božia, láska večná (bez hudobného sprievodu)

2. pieseň

ES - ľubovoľná pieseň

3. pieseň

Kresťanská pieseň podľa vlastného výberu

**SÓLOVÝ SPEV- SPRIEVOD**

Prvá povinná skladba bez sprievodu, je možné udať tóninu;

Ďalšie – druhá a tretia zvolená pieseň – dve ľubovoľné zvolené slohy naspamäť

a) MŠ a 1. kategória môžu spievať s hudobným sprievodom aj pieseň z ES

b) MŠ, 1. kategória, 2. kategória – vlastný korepetítor

c) ďalšie skladby: jeden hudobný nástroj: klavír, gitara, akordeón, prípadné ďalšie nástroje, v prípade potreby konzultujte s predsedníčkou poroty

**(syntetizátory nie sú povoleným sprievodom, vlastný elektronický klavír s možnosťou transpozície je povolený**)

e) spieva sa bez ozvučenia, bez mikrofónu

f) piesne je možné transponovať

g) ES – Evanjelický spevník

**INFO K PRIEBEHU**

* súťažiaci je povinní sledovať časový priebeh svojej kategórie a byť prihlásený najneskôr počas vystúpenia predchádzajúceho súťažiaceho;
* spievanie spamäti je podmienkou – vždy dva verše z povinnej alebo zvolenej skladby;
* kresťanskú pieseň podľa vlastného výberu je možné spievať aj v inom jazyku ako slovenčina;
* súťažiaci súťaží s vlastným korepetítorom;

**Kritériá hodnotenia**

* Výkony súťažiacich hodnotí trojčlenná porota bodmi; každý porotca v rozsahu od 1 do 10 bodov za každú pieseň zvlášť.

Súťažiaci môže celkovo získať maximálne 60 bodov (1. a 2. kategória) alebo 90 bodov (3. a 4. kategória).

* Konečné hodnotenie súťažiacich bude realizované formou zaradenia do zlatého, strieborného a bronzového pásma alebo udelením diplomu za účasť.

Zaradenie do jednotlivých pásiem sa urobí na základe dosiahnutého počtu bodov nasledovne:

**1. a 2. kategória:**

* Zlaté pásmo: 60 – 50 bodov
* Strieborné pásmo: 49 – 40 bodov
* Bronzové pásmo: 39 – 25 bodov
* Diplom za účasť: 24 – 0 bodov

**3. a 4. kategória:**

* Zlaté pásmo: 90 – 75 bodov
* Strieborné pásmo: 74 – 60 bodov
* Bronzové pásmo: 59 – 40 bodov
* Diplom za účasť: 39 – 0 bodov

V každej kategórii určí porota absolútneho víťaza podľa najvyššieho dosiahnutého počtu bodov. Rozhodnutia poroty sú konečné!

Hodnotíme úroveň hlasovej výchovy - intonáciu, frázovanie, dýchanie, spolupráca s korepetítorom, celkový umelecký dojem, ovládanie skladby – spamäti.